AIŠKINAMASIS RAŠTAS

Dėl savivaldybės nekilnojamojo turto nurašymo, išardymo ir likvidavimo

 **1. Parengto tarybos sprendimo projekto tikslai ir uždaviniai**

Molėtų rajono savivaldybės turto pripažinto nereikalingu arba netinkamu (negalimu) naudoti komisija 2016 m. rugpjūčio 4 d. protokolu Nr. T21-12 pripažino netinkamus (negalimus) administracijos funkcijoms vykdyti – 2 rezervuarus, esančius Molėtų r. sav., Inturkės sen., Bučeliškės k. 6. Komisija pateikė Molėtų rajono savivaldybės administracijai siūlymą nurašyti 2 rezervuarus, nes šiuo metu jie nenaudojami, yra labai blogos būklės, rūdijantys, rezervuarų termoizoliacinis sluoksnis yra, teršia aplinką. Panaudoti šių rezervuarų nėra galimybės.

Molėtų rajono savivaldybės administracijos direktoriaus 2016 m. rugpjūčio 5 d. įsakymu Nr. B6-661 rezervuarai pripažinti netinkamais (negalimais) Molėtų rajono savivaldybės administracijos funkcijoms vykdyti. Rezervuarai yra seni, fiziškai ir funkciškai susidėvėję.

Prie sprendimo pridedami: nekilnojamojo turto registro centrinio duomenų banko išrašas, pastatų išdėstymo schema, turto valdytojo įsakymas.

Parengto sprendimo projekto tikslas – nurašyti pripažintus netinkamais (negalimais) naudoti Molėtų rajono savivaldybei nuosavybės teise priklausančius ir šiuo metu Molėtų rajono savivaldybės administracijos patikėjimo teise valdomus statinius, juos nurašyti, išardyti ir likviduoti.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 6 dalis;

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 8.1, 8.4, 13.1.1 papunkčiai;

Molėtų rajono savivaldybės turto pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-38 „Dėl Molėtų rajono savivaldybės turto pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo patvirtinimo“, 8.1, 8.4 ir 12.1.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybei nuosavybės teise priklausantį turtą pripažinus nereikalingu (negalimu) naudoti, statiniai bus išardyti ir likviduoti.

Neigiamos pasekmės – gali būti teršiama aplinka.

**4. Priemonės sprendimui įgyvendinti**

Vykdyti Molėtų rajono savivaldybės tarybos sprendimą.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Statinio išardymui ir likvidavimui reikalingos lėšos – 1 tūkst. eurų.

 **6. Vykdytojai, įvykdymo terminai**

 Molėtų rajono savivaldybės administracija